24.2.2023
EL
Επίσημη Εφημερίδα της Ευρωπαϊκής Ένωσης
C 68 A/9
2.4.
Δοκιμασίες Αν πληροίτε τους όρους συμμετοχής και καταταγείτε μεταξύ των καλύτερων υποψηφίων κατά την αξιολόγηση των προσόντων (κατά περίπτωση), θα κληθείτε να συμμετάσχετε στις δοκιμασίες.
Όλες οι δοκιμασίες είναι υποχρεωτικές και προαπαιτούμενες.
Ο ανώτατος αριθμός υποψηφίων που γίνονται δεκτοί/δεκτές προς συμμετοχή στις δοκιμασίες ορίζεται στην προκήρυξη.
Η περιγραφή και η βαθμολογία των δοκιμασιών παρουσιάζονται στην προκήρυξη.
Τεχνικές ιδιαιτερότητες — Ηλεκτρονικές δοκιμασίες (MCQ και γραπτή δοκιμασία) Για τις δοκιμασίες που οργανώνονται ηλεκτρονικά, το Ευρωπαϊκό Κοινοβούλιο προσφεύγει σε πάροχο υπηρεσιών.
Θα χρειαστείτε, συνεπώς, υπολογιστή (επιτραπέζιο ή φορητό) με: — λειτουργικό σύστημα Microsoft Windows 10 ή μεταγενέστερο ή Apple OS X 10.13 ή μεταγενέστερο για Mac· — χωρητικότητα 1 GB ελεύθερου χώρου στον σκληρό δίσκο· — εμπρόσθια κάμερα, συνδεδεμένη με τον υπολογιστή σας ή ενσωματωμένη σε αυτόν· — σύνδεση με το διαδίκτυο· — 4 GB RAM.
Θα ενημερωθείτε πριν από τις δοκιμασίες για τυχόν αλλαγές στις ελάχιστες τεχνικές απαιτήσεις που προκύπτουν από αναβάθμιση του λογισμικού.
Τα λειτουργικά συστήματα XP, Vista και παλαιότερα, Windows 10 S, Windows ARM (RT), MacOS παλαιότερα του 10.11, IOS (iPad, iPhone), Android, Chromebook, Virtual Machine, Linux (Debian, Ubuntu, ...) και OS σε 32 bits δεν είναι κατάλληλα.
Θα πρέπει επίσης να έχετε δικαιώματα διαχειριστή για τον επιτραπέζιο ή τον φορητό υπολογιστή, προκειμένου να μπλοκάρετε την πρόσβαση σε εφαρμογές (έγγραφα, άλλα λογισμικά, ιστότοποι κ.λπ.), εκτός της εφαρμογής του παρόχου υπηρεσιών, κατά τη διάρκεια της δοκιμασίας.
Θα πρέπει να βεβαιωθείτε ότι ο υπολογιστής σας είναι στη σωστή ημερομηνία και ώρα και ότι η ευκρίνεια της οθόνης σας είναι σωστή.
Πρέπει να τηλεφορτώσετε, να εγκαταστήσετε, να ελέγξετε και να δοκιμάσετε την εφαρμογή το ταχύτερο δυνατόν (τουλάχιστον μία εβδομάδα πριν από τη δοκιμασία).
Για να μπορέσετε να δοκιμάσετε την εφαρμογή μετά την εγκατάσταση, καλείστε να περάσετε από μια δοκιμασία τεχνικών απαιτήσεων κατά την πρόσβασή σας σε αυτή.
Αυτή η δοκιμασία τεχνικών απαιτήσεων είναι υποχρεωτική και πρέπει να διενεργηθεί στον υπολογιστή που θα χρησιμοποιηθεί την ημέρα της δοκιμασίας.
Η δοκιμασία τεχνικών απαιτήσεων δεν θα βαθμολογηθεί.
Θα σας δώσει τη δυνατότητα να εξοικειωθείτε με την εφαρμογή και με τη χρήση της.
Κάθε αντιιικό πρόγραμμα στον φορητό ή επιτραπέζιο υπολογιστή πρέπει να είναι απενεργοποιημένο κατά τη διάρκεια της δοκιμασίας.
Εάν, σε οιοδήποτε στάδιο του διαγωνισμού/της διαδικασίας επιλογής, αντιμετωπίσετε τεχνικό πρόβλημα, παρακαλείστε να ενημερώσετε τη Μονάδα Επιλογής Ταλέντων μέσω του λογαριασμού σας Apply4EP, αναφέροντας ευκρινώς τον αριθμό και τον τίτλο του διαγωνισμού/της διαδικασίας επιλογής και το πρόβλημα που συναντήσατε, ώστε να μας δώσετε τη δυνατότητα να εξετάσουμε το ζήτημα και, ενδεχομένως, να λάβουμε διορθωτικά μέτρα.
Την ημέρα της δοκιμασίας: κατά τη δοκιμασία, λάβετε όλα τα αναγκαία μέτρα ώστε να μη χρειαστεί να απομακρυνθείτε από τον υπολογιστή σας.
Περισσότερες πληροφορίες σχετικά με τη διεξαγωγή της δοκιμασίας και τα όσα πρέπει ή δεν πρέπει να κάνετε κατά τη διάρκειά της θα βρείτε στις πληροφορίες που θα σας αποσταλούν μαζί με την επιστολή πρόσκλησης στη δοκιμασία.
Αν προκύψει πρόβλημα κατά τη διάρκεια της δοκιμασίας, επικοινωνήστε αμέσως με τον πάροχο υπηρεσιών, τηλεφωνικώς, στον αριθμό +33 1 76 41 14 88 ώστε να μπορέσετε να επιλύσετε το πρόβλημα και να συνεχίσετε τη δοκιμασία σας.
Σε περίπτωση εγκατάλειψης, οι δοκιμασίες δεν θα βαθμολογηθούν.
Η ημερομηνία και η ώρα που αναφέρονται στην πρόσκληση στην ηλεκτρονική γραπτή δοκιμασία (ή MCQ) είναι οι μόνες δυνατές.
Εάν δεν μπορέσετε να λάβετε μέρος στη δοκιμασία, δεν θα σας δοθεί άλλη δυνατότητα συμμετοχής.
Ακόμη και αν, για οργανωτικούς λόγους, οι δοκιμασίες πραγματοποιηθούν την ίδια ημέρα, αυτές θα βαθμολογηθούν με τη σειρά με την οποία εμφανίζονται στην προκήρυξη.
Συνεπώς, εάν ένας υποψήφιος/μία υποψήφια δεν λάβει τον απαιτούμενο ελάχιστο βαθμό σε μια δοκιμασία, η εξεταστική επιτροπή δεν θα βαθμολογήσει την επόμενη δοκιμασία. 2.5.
Πίνακας κατάλληλων υποψηφίων Ο πίνακας κατάλληλων υποψηφίων δημοσιοποιείται μαζί με τα ονόματα των υποψηφίων που προκρίνονται.